חוק הסמים המסוכנים (עבירת קנס מיוחדת - הוראת שעה), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2746, עמ' 916, 2018-07-26T00:00:00+03:00
בתקופה של 3 שנים החל מ-1.4.2019 יחולו הוראות מיוחדות לגבי  עבירה של החזקה או שימוש בסם הקנביס לצריכה עצמית:
 אם העבירה מבוצעת בפעם הראשונה או בפעם השנייה תוך חמש שנים (לפי הוראות חישוב שנקבעו בחוק), היא תיחשב כעבירת קנס מיוחדת, ששוטר יהיה מוסמך להטיל על מבצעה קנס בסך 1000 או 2000 ₪ (בהתאמה), ללא צורך בפתיחת חקירה פלילית (בלי לגרוע מסמכות תובע להחליט בכל זאת לפתוח בהליך פלילי). נקנס יוכל לבקש להישפט במקום לשלם את הקנס, ואז תיפתח חקירה פלילית, ובמקרה שיורשע הוא יהיה צפוי לעונש מינימום של פי שלושה מהקנס המקורי, בלא שתהיה לבית משפט אפשרות להקל בעונשו. בכל מקרה הקנסות וההרשעות בשל עבירת קנס מיוחדת ירשמו במרשם משטרתי מיוחד, חסוי, בנפרד מהמרשם הפלילי. 
המסלול של עבירת קנס מיוחדת לא יתאפשר למבצע עבירה שהוא קטין, חייל, או אסיר או שהוא עבר עבירה נוספת יחד עם עבירת השימוש העצמי, או שיש בעברו הרשעות בעבירות מסוימות שפורטו בחוק.